CELEX: 32018L1028
Language: mt
Date: 2018-07-19 00:00:00
Title: Direttiva ta' Implimentazzjoni tal-Kummissjoni (UE) 2018/1028 tad-19 ta' Lulju 2018 li tikkoreġi d-Direttiva ta' Implimentazzjoni (UE) 2016/2109 li temenda d-Direttiva tal-Kunsill 66/401/KEE fir-rigward tal-inklużjoni tal-ispeċi ġodda u l-isem botaniku tal-ispeċi Lolium x boucheanum Kunth (Test b'rilevanza għaż-ŻEE.)

20.7.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 184/7
            
         DIRETTIVA TA' IMPLIMENTAZZJONI TAL-KUMMISSJONI (UE) 2018/1028
   tad-19 ta' Lulju 2018
   li tikkoreġi d-Direttiva ta' Implimentazzjoni (UE) 2016/2109 li temenda d-Direttiva tal-Kunsill 66/401/KEE fir-rigward tal-inklużjoni tal-ispeċi ġodda u l-isem botaniku tal-ispeċi Lolium x boucheanum Kunth
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat t-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 66/401/KEE tal-14 ta' Ġunju 1966 dwar il-marketing ta' żerriegħa ta' pjanti tal-għalf (1), u b'mod partikolari l-Artikolu 21a tagħha,
   Billi:
   
               (1)
            
            
               Minħabba żball klerikali fid-Direttiva ta' Implimentazzjoni tal-Kummissjoni (UE) 2016/2109 (2) li emendat id-Direttiva 66/401/KEE, ir-referenza f'qiegħ il-paġna “(1)” fl-Anness III tad-Direttiva 66/401/KEE tħassret bi żball mill-entrata “Poaceae (Gramineae)”. B'riżultat ta' dan, m'għadux possibbli għall-Istati Membri li jawtorizzaw li l-piż massimu tal-lott jiżdied b'25 tunnellata meta l-fornitur ikun ġie awtorizzat fir-rigward ta' dan minn awtorità kompetenti.
            
         
               (2)
            
            
               Għalhekk l-Anness rilevanti għad-Direttiva ta' Implimentazzjoni (UE) 2016/2109 jenħtieġ li jiġi kkoreġut skont dan.
            
         
               (3)
            
            
               Il-miżuri previsti f'din id-Direttiva huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DIRETTIVA:
   Artikolu 1
   Emenda għad-Direttiva ta' Implimentazzjoni (UE) 2016/2109
   L-Anness tad-Direttiva ta' Implimentazzjoni (UE) 2016/2109 qed jiġi emendat skont l-Anness ta' din id-Direttiva.
   Artikolu 2
   Traspożizzjoni
   1.   Sa mhux aktar tard mill-31 ta' Diċembru 2018, l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma' din id-Direttiva. Huma għandhom jikkomunikaw minnufih lill-Kummissjoni t-testi ta' dawk id-dispożizzjonijiet.
   Huma għandhom japplikaw dawn id-dispożizzjonijiet mill-1 ta' Jannar 2019.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati mit-tali referenza waqt il-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
   2.   L-Istati Membri għandhom immedjatament jikkomunikaw lill-Kummissjoni t-testi tad-dispożizzjonijiet ewlenija tal-liġi nazzjonali li huma jadottaw fil-qasam kopert b'din id-Direttiva.
   Artikolu 3
   Dħul fis-seħħ
   Din id-Direttiva għandha tidħol fis-seħħ l-għada tal-jum tal-pubblikazzjoni tagħha f' Il-Ġurnal Uffiċjali tal-Unjoni Ewropea.
   
   Artikolu 4
   Destinatarji
   Din id-Direttiva hija ndirizzata lill-Istati Membri.
   
      Magħmul fi Brussell, id-19 ta' Lulju 2018.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU 125, 11.7.1966, p. 2298/66.
   
      (2)  Id-Direttiva ta' Implimentazzjoni tal-Kummissjoni (UE) 2016/2109 tal-1 ta' Diċembru 2016 li temenda d-Direttiva tal-Kunsill 66/401/KEE fir-rigward tal-inklużjoni tal-ispeċi ġodda u l-isem botaniku tal-ispeċi Lolium x boucheanum, Kunth (ĠU L 327, 2.12.2016, p. 59).
   
      ANNESS
      Fil-punt 2 tal-Anness tad-Direttiva ta' Implimentazzjoni tal-Kummissjoni (UE) 2016/2109, li temenda l-Anness III tad-Direttiva tal-Kunsill 66/401/KEE, fl-ewwel kolonna tat-tabella, l-entrata għal “Poaceae (Gramineae)” tiġi sostiwita bl-entrata li ġejja bin-nota ta' qiegħ il-paġna li takkumpanja:
      
         “Poaceae (Gramineae)
             (1)